ভিক্টর বার্টন
ভিক্টর আলেকজান্ডার বার্টন (ইংরেজি: Victor Barton; জন্ম: ৬ অক্টোবর, ১৮৬৭ - মৃত্যু: ২৩ মার্চ, ১৯০৬) হ্যাম্পশায়ারের নেটলি এলাকায় জন্মগ্রহণকারী ইংরেজ আন্তর্জাতিক ক্রিকেটার, ফুটবলার ও সৈনিক ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৯২ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে হ্যাম্পশায়ার ও কেন্ট দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন বোম্বার্ডিয়ার বার্টন নামে পরিচিত ভিক্টর বার্টন।